Afrikaanse Boeke - PENdit.za - Keurbundels van aspirant skrywers
PENdit.za publikasies wat te koop aangebied word, kan op die meegaande bestelvorm aangekoop word. Afleweringskoste is ingesluit by die verkoopprys.
LET WEL: Ander publikasies kan aangekoop / bestel word soos per die advertensie.
TULPE VIR TALINA – Bets Koen
SINOPSIS: 'n Jong offisier is sielsoud na die grensoorlog in Angola. Die liefde blom, maar nie sonder vrees en vlug nie.
'n Jong meisie soek haar spore in 'n vreemde land en vind 'n toekoms tussen die tulpe van Nederland.
ROOI PAPAWERS – speur- en moordverhaal – Nico Schamrel – e-boek / slapband
Kommentaar: 'n Onheilspellende moordverhaal wat kriewelinge langs jou ruggraat laat afloop. Nico Schamrel vleg en tooi genadeloos met sy lesers se emosies en vrese in hierdie tergende moordstorie waarin die leser op en wakker tussen die lyne moet lees. – Hasepad Uitgewers.
ENGELA – 35 Kortverhale – Nico Schamrel – R180.00
Die aanhaling kom uit een van Nico se kortverhale in hierdie bundel. Hy kon nie sy eie skryfwerk beter beskryf het nie! Hy het die gawe om uit 'n eenvoudige storielyn fantasie op te tower. Met fyn nuanses lok hy die leser om dieper te lees en emosies te ervaar as wat soms aardse, eenvoudige karakters sou suggereer en wat aan elkeen van sy stories 'n diep menslike karakter gee. Lesers moet nie verwag om die tipiese tydskrifkortverhale in die bundel te lees nie. Sy verhale is in 'n klas van hulle eie; vir die fynproewer tot oneindige genot; vir voornemende skrywers 'n literêre les. Vir ons ander? Lees self!
BOEK BESTELLING: nicoschamrel@gmail.com
KINDLE BESTELLING: http://amazon.com/author/nico-schamrel
'n Stryd ontstaan tussen Boer en Ingelsman. Wie sal dan die fraaie Martjie se hand en liefde wen?
Soms moet 'n mens 'n drastiese stap neem om te kry wat jou hart na smag.
Die verhaal van Martjie en haar Ingelsman is 'n verhaal vol intrige.
Beskikbaar by Amazon (Kindle – HASEPAD uitgewers):
SEWE DAE – Ronél Maré Dunn
'Ek … eintlik weet ek nie of jy moet nie.' Haar stem is onvas. 'Ek is bang ons … bederf iets.'
Tydpalet – Prys sal nog bekend gemaak word
Ons stel graag ons derde keurbundel aan jou bekend wat vroeg in 2020 beskikbaar sal wees. Lees ons POSBERIG – http://pendit.co.za/wp-admin/post.php?post=1697&action=edit
KYK NA DIE VIDEO HIER ONDER
Ons is trots om ons tweede keurbundel voor te stel en net betyds vir die wintermaande wat op ons wag! Al wat jy nodig het is jou bundel, Ses Dae, warm sjokolade en 'n kaggelvuur.
KYK GERUS NA HIERDIE ARTIKEL: http://pendit.co.za/2019/03/12/afrikaanse-boek-ses-dae/
VLERKE – R110.00 (posgeld ingesluit) SPESIALE AANBOD!
Goeie Afrikaanse boeke het 'n nuweling. Hierdie unieke keurbundel, met Engele en Kersfees as die hooftema, bied stof tot nadenke, dankbaarheid en hoop wat in goedvoelstories omskep is. VLERKE is genotvolle leesstof wat jou wegvoer na verbeeldingryke vertellings deur talentvolle skrywers. Die bundel is enig in sy soort en word gekenmerk deur die gebruik van 'n ryke woordeskat in Afrikaans. Die kortverhale is sielverkwikkend terwyl die leser vasgevang word in intriges. Vertellings wissel van die goeddoen van engele wat om ons is, tot Engele wat ongesiens die mens se pad kruis. Die kleurryke verhale word realisties weergegee in beskrywende omstandighede. Die noodlot, liefde en hartseer speel soms 'n rol, terwyl oplossings gevind word en uitdagings oorkom word. Ongetwyfeld 'n uitstekende toevoeging tot jou versameling van goeie afrikaanse boeke.
Kepies op my kierie – R150.00 (posgeld ingesluit)
Skrywer: Bets Koen
PRYS: R120.00 posgeld ingesluit. BESTEL: bets.adminco@gmail.com
PRYS: R80.00 – (posgeld ingesluit) BESTEL: bets.adminco@gmail.com
Skrywer: Louise van Gass
Wanneer 'n jong dame, Cindy Ballantyne, 'n jong seun ontmoet op haar pa se plaas Schönland, raak sy hartstogtelik verlief op hom. Sy verloor perspektief, maar soos sy groot word besef sy dat Brett MacPherson haar eerste liefde is en altyd sal bly. 'n Onverklaarbare liefde, want net sodra sy dink hy sal by haar bly dan verdwyn hy weer berge toe en los haar alleen. Sy voer 'n innerlike stryd met haarself elke keer as hy verdwyn, maar die verbintenis tussen hulle twee is te sterk. Sy ontdek spoedig dat sy 'n geheim met haar saam dra. Intussen sterf Cindy se pa en oom Lance kom help haar met Schönland. Alex du Randt, die sjarmante vriend van skool tyd af, help haar met haar geheim. Ongelukkig ontwikkel hy 'n obsessie met haar en verloor beheer. Brett is die enigste een wat daarin slaag om vernuwing in Cindy se lewe te bring. Sy lewe word egter bemoeilik wanneer Alex hom uitoorlê. Brett vlug weer berge toe om genesing te gaan soek en los vir Cindy alleen op sy plaas. Cindy se hart word donker. Sal sy vir Brett weer in haar lewe toelaat of nie? Haar verlossing sal kom van die een wat haar liewer het as Brett Macpherson, en dit is haar pa.